**APSTIPRINĀTS**

Liepājas pilsētas domes Iepirkumu komisijas

 2018.gada 28.novembra sēdē, protokols Nr.2

**Par iepirkuma *“Tirdzniecības kanāla krasta nostiprinājumu tehniskā apsekošana Vecajā ostmalā, posmā no Tramvaja tilta līdz Jaunajam tiltam, Liepājā”*** (LPP 2018/167) **nolikuma skaidrojumiem.**

|  |
| --- |
|  |
| **Jautājums** | Vai par esošo krasta nostiprinājumu ir pieejama kāda tehniskā informācija? Piemēram, būvniecības vai rekonstrukcijas būvprojekti, pases, iepriekš veiktu apsekošanu tehniskie atzinumi, tiešā tuvumā veiktu ģeotehnisko izpēšu atskaites, utt. Ja šāda informācija ir pieejama, vai pasūtītājs varētu to publicēt?  |
| **Skaidrojums** | Pasūtītāja rīcībā nav šāda informācija.  |
| **Jautājums** | Vai pasūtītājs varētu publicēt Nolikuma 3. pielikuma 6.1. punktā minēto topogrāfiju?  |
| **Skaidrojums** | Topogrāfija ir pasūtīta un pieejama būs apmēram 2019.gada janvāra beigās. Situācijas plānu var apskatīt lapā http://80.232.164.134/ |
| **Jautājums** | Lūdzam pasūtītāju topogrāfijā norādīt precīzas apsekošanas darbu robežas.  |
| **Skaidrojums** | Apsekošanas darba robežas minētas Darba uzdevumā - Tirdzniecības kanāls Vecajā ostmalā posmā no Tramvaja tilta līdz Jaunajam tiltam, Liepājā |
| **Jautājums** | Nolikuma 3. pielikuma 7.2. punktā ir prasīts veikt nestspējas novērtējumu. Lūdzam pasūtītāju precizēt:1. Ar kādu mērķi tiek prasīts veikt šādu novērtējumu?
2. Cik konstrukcijas šķērsgriezumos ir nepieciešams veikt šādu novērtējumu?
 |
| **Skaidrojums** | 1. Novērtējums nepieciešams stabilai krasta konstrukcijai sekojošiem ekspluatācijas apstākļiem - drošai gājēju un riteņbraucēju pārvietošanās iespējai, skatu laukumu izveidei un drošai enkurošanās iespējai tam šobrīd atvēlētajās vietās
2. Tas jāizvērtē Izpildītājam, ņemot vērā esošo situāciju, bet Pasūtītāja ieskatā vismaz 7 (septiņos) šķērsgriezumos.
 |
| **Jautājums** | Nolikuma 3. pielikuma 7.2. punktā ir prasīts sniegt ieteikumu par veicamiem pasākumiem un darbiem krastmalas pārbūves būvprojekta izstrādē. Saskaņā ar Būvniecības likumu: „būves pārbūve — būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu”. Kāda veida pārbūve krasta nostiprinājumam ir paredzēta? Varbūt ir domāta būves atjaunošana nevis pārbūve?  |
| **Skaidrojums** | Pasūtītājs, veicot vizuālu krasta apsekošanu, uzskata, ka būs nepieciešama pārbūve. Izpildītājam slēdzieni par nepieciešamo pārbūvi vai atjaunošanu jāiekļauj tehniskās apsekošanas atzinumā. |
| **Jautājums** | Vai zemūdens apsekošanas ietvaros ir jāapseko tikai krasta nostiprinājuma zemūdens daļa vai arī gultne noteiktā platumā krasta nostiprinājuma priekšā, fiksējot, piemēram, dažādus uz gultnes esošos objektus - akmeņu krāvumus, lielgabarīta objektus, izskalojumus, utt.? Ja otrais variants, tad lūdzu precizējiet cik platā joslā ir jāveic apsekošana.  |
| **Skaidrojums** | Tehniskai apsekošanai nepieciešamai zonai un apjomam jābūt tādam, lai varētu pilnvērtīgi izvērtēt esošo situāciju un sniegt nepieciešamās rekomendācijas. |
| **Jautājums** | Vai pasūtītāja rīcībā ir kanāla gar krasta stiprinājumu dziļumu mērījumi? Ja ir, vai pasūtītājs tos varētu publicēt? |
| **Skaidrojums** | Pasūtītāja rīcībā nav šāda informācija |
| **Jautājums** | Vai zemūdens apsekošanas ietvaros ir jāveic arī kanāla dziļuma mērījumi? Ja ir jāveic, tad lūdzu precizējiet uzmērāmās joslas platumu un uzmērījumu intervālus.  |
| **Skaidrojums** | Tehniskai apsekošanai nepieciešamai zonai un apjomam jābūt tādam, lai varētu pilnvērtīgi izvērtēt esošo situāciju un sniegt nepieciešamās rekomendācijas. |
| **Jautājums** | Nolikuma 4. pielikuma 5.2. punkts paredz, ka Izpildītājs saņem apmaksu par darbu tikai pēc pilnīgas tā pabeigšanas un nodošanas – pieņemšanas akta parakstīšanas. Ņemot vērā, ka objekta apsekošanā tiks iesaistīti arī apakšuzņēmēji, piemēram, ūdenslīdēji un ģeotehniskās izpētes veicēji, kuri savu darbu veiks iepirkuma līguma izpildes sākumā un būs pabeiguši pirms iepirkuma līguma pilnīgas izpildes, lūdzam pasūtītāju rast iespēju mainīt apmaksas kārtību, nosakot to, piemēram, šādi:20 % avansa maksājums;20 % pēc zemūdens apsekošanas atskaites saņemšanas;20 % pēc ģeotehniskās izpētes atskaites saņemšanas;25 % pēc apsekošanas atskaites melnraksta versijas iesniegšanas pasūtītājam;15 % pēc apsekošanas atskaites gala versijas iesniegšanas pasūtītājam un gala nodošanas – pieņemšanas akta parakstīšanas. |
| **Skaidrojums** | Līgumprojekta redakcijā izmaiņas netiks veiktas.  |
| **Jautājums** | Lūdzam pasūtītāju apstiprināt, ka saskaņā ar Nolikuma 6. pielikuma prasībām par atbilstošu tiks atzīts speciālists, kuram ir būvprakses sertifikāts „ostu un jūras hidrotehnisko būvju projektēšanā”.  |
| **Skaidrojums** | Atbilstoši 20.03.2018. MK noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” noteiktajam, projektēšanas, būvdarbu vadīšanas un būvuzraudzības specialitātē sertificētais būvspeciālists sertifikātā norādītās darbības sfēras ietvaros var veikt arī attiecīgo inženierbūvju un inženiertīklu tehnisko apsekošanu atbilstoši tehniskās apsekošanas uzdevumam.” |
| **Jautājums** | Lūdzam pasūtītāju organizēt projekta izpildes vietas apskati, kur rastos iespēja pretendentiem tikties ar pasūtītāja pārstāvi un kopā apskatīt objektu, labāk saprast darbu apjomus, pasūtītāja prasības un pārrunāt citus jautājumus.  |
| **Skaidrojums** | Objekta izpildes vieta ir publiski pieejama un apskatāma jebkurā Pretendenta izvēlētajā laikā. Savukārt, darba robežas ir norādītas Darba uzdevumā.Ja Objekta apskatē nepieciešams Pasūtītāja pārstāvis, lūdzam iepriekš sazināties ar Liepājas pilsētas pašvaldības iestādes “Komunālā pārvalde” speciālistu Egilu Muižuli, tālr. 26540048 |
|  |